ਇੰਦਰਾ ਬਜਰਾਮੋਵਿਕ
ਇੰਦਰਾ ਬਜਰਾਮੋਵਿਕ ਇਕ ਰੋਮਾ ਕਾਰਕੁਨ ਹੈ, ਜੋ ਬੋਸਨੀਆ ਅਤੇ ਹਰਜ਼ੇਗੋਵਿਨਾ ਵਿਚ ਰਹਿੰਦੀ ਹੈ ਅਤੇ ਤੁਜ਼ਲਾ ਤੋਂ ਰੋਮਾ ਵੂਮਨ ਐਸੋਸੀਏਸ਼ਨ ਦੀ ਡਾਇਰੈਕਟਰ ਹੈ। ਉਸਨੇ ਪਿਛੜੇ ਰੋਮਾ ਪਿੰਡਾਂ ਨੂੰ ਸਹਾਇਤਾ ਅਤੇ ਰਾਹਤ ਪ੍ਰਦਾਨ ਕਰਨ ਲਈ ਕੰਮ ਕੀਤਾ ਹੈ ਅਤੇ ਪਿਛਲੇ ਦੋ ਦਹਾਕਿਆਂ ਤੋਂ ਬੋਸਨੀਆ ਅਤੇ ਹਰਜ਼ੇਗੋਵਿਨਾ ਵਿੱਚ ਰੋਮਾ ਲੋਕਾਂ ਲਈ ਬਰਾਬਰ ਮੌਕੇ ਦੀ ਵਕਾਲਤ ਵੀ ਕੀਤੀ ਹੈ। ਵਿਸ਼ੇਸ਼ ਤੌਰ 'ਤੇ, ਬਜਰਾਮੋਵਿਕ ਨੇ ਬੇਰੁਜ਼ਗਾਰ ਰੋਮਾ ਔਰਤਾਂ ਅਤੇ ਘਰੇਲੂ ਹਿੰਸਾ ਜਾਂ ਦੁਰਵਿਵਹਾਰ ਦੇ ਪੀੜਤਾਂ ਨੂੰ ਦਰਪੇਸ਼ ਮੁਸ਼ਕਲਾਂ ਨਾਲ ਨਜਿੱਠਣ  'ਤੇ ਧਿਆਨ ਕੇਂਦ੍ਰਤ ਕੀਤਾ ਹੈ।

ਕਿਰਿਆਸ਼ੀਲਤਾ 
ਬਜਰਾਮੋਵਿਕ ਦੀ ਐਸੋਸੀਏਸ਼ਨ ਰੋਮਾ ਕਮਿਊਨਟੀਜ਼ ਵਿੱਚ ਛੋਟੇ ਬੱਚਿਆਂ ਲਈ ਭੋਜਨ ਅਤੇ ਸਫਾਈ ਦੇ ਉਤਪਾਦਾਂ ਦੇ ਨਾਲ ਨਾਲ ਸਕੂਲ ਦੀ ਸਪਲਾਈ ਪ੍ਰਦਾਨ ਕਰਨ 'ਤੇ ਕੇਂਦ੍ਰਤ ਕੀਤਾ ਜਾਂਦਾ ਹੈ। ਇਸ ਤੋਂ ਇਲਾਵਾ, ਐਸੋਸੀਏਸ਼ਨ ਗ਼ਰੀਬ ਔਰਤਾਂ ਲਈ ਵਿਸ਼ੇਸ਼ ਤੌਰ 'ਤੇ ਛਾਤੀ ਦੇ ਕੈਂਸਰ ਦੀ ਜਾਂਚ ਲਈ ਪ੍ਰਾਈਵੇਟ ਡਾਕਟਰੀ ਜਾਂਚ ਪ੍ਰਦਾਨ ਕਰਨ ਲਈ ਕੰਮ ਕਰਦੀ ਹੈ।

COVID-19 ਮਹਾਮਾਰੀ ਦੌਰਾਨ 2020 ਦੀ ਗਰਮੀ ਵਿੱਚ, ਬਜਰਾਮੋਵਿਕ ਅਤੇ ਉਸ ਦੀ ਸੰਸਥਾ ਬੋਸਨੀਆ ਅਤੇ ਹਰਜ਼ੇਗੋਵੀਨਾ ਮਹਿਲਾ ਰੋਮਾ ਨੈੱਟਵਰਕ, ਤੁਜ਼ਲਾ ਕਮਿਊਨਿਟੀ ਫਾਊਡੇਸ਼ਨ ਅਤੇ ਇੰਟਰਨੈਸ਼ਨਲ ਏਕਤਾ ਫੋਰਮ ਇੰਮਊਸ ਨਾਲ ਪਾਰਟਨਰਸ਼ਿਪ ਨੇ ਕਿਸੇਜਕ ਦੇ ਆਲੇ-ਦੁਆਲੇ ਸਥਾਨਕ ਰੋਮਾ ਭਾਈਚਾਰੇ ਨੂੰ ਸਹਾਇਤਾ ਅਤੇ ਫ਼ੂਡ ਸਪਲਾਈ ਮੁਹੱਈਆ ਕਰਨ ਲਈ ਕੰਮ ਕੀਤਾ। ਉਸਨੇ ਵਾਲੰਟੀਅਰਾਂ ਦੁਆਰਾ ਇੱਕ ਦਿਨ ਵਿੱਚ ਕਈ ਸੌ ਲੋਕਾਂ ਨੂੰ ਖਾਣੇ ਦੀ ਵੰਡ ਦੇ ਨਾਲ ਨਾਲ ਕਈ ਉਸਾਰੀ ਪ੍ਰਾਜੈਕਟਾਂ ਵਿੱਚ ਇੱਕ ਫੁੱਟਬਾਲ ਪਿਚ ਅਤੇ ਇੱਕ ਖਰਾਬ ਹੋਈ ਨਹਿਰ ਦੇ ਪੁਨਰ ਨਿਰਮਾਣ ਵਿੱਚ ਮਦਦ ਕੀਤੀ।

ਮਹਾਂਮਾਰੀ ਦੌਰਾਨ ਰੋਮਾ ਭਾਈਚਾਰਿਆਂ ਨੂੰ ਸਹਾਇਤਾ ਪ੍ਰਦਾਨ ਕਰਨ ਤੋਂ ਇਲਾਵਾ, ਬਜਰਾਮੋਵਿਕ ਨੇ ਪੇਂਡੂ ਖੇਤਰਾਂ ਵਿੱਚ ਮੌਜੂਦ ਨੁਕਸਾਨਾਂ ਨੂੰ ਦਸਤਾਵੇਜ਼ ਕੀਤਾ, ਜੋ ਮਹਾਂਮਾਰੀ ਦੁਆਰਾ ਹੋਰ ਤੇਜ਼ ਕੀਤੇ ਗਏ ਸਨ। ਉਸਨੇ ਓਨਲਾਈਨ ਕਲਾਸਾਂ ਵਿੱਚ ਹਿੱਸਾ ਲੈਣ ਵਾਲੇ ਰੋਮਾ ਭਾਈਚਾਰੇ ਦੇ ਵਿਦਿਆਰਥੀਆਂ ਦੇ ਘੱਟ ਅਨੁਪਾਤ, ਘਰੇਲੂ ਹਿੰਸਾ ਦੀਆਂ ਵਧਦੀਆਂ ਦਰਾਂ ਅਤੇ ਸਿਹਤ ਦੇਖਭਾਲ ਵਿੱਚ ਵਿਤਕਰੇ ਬਾਰੇ ਦੱਸਿਆ। ਉਸਨੇ ਇਨ੍ਹਾਂ ਪੇਂਡੂ ਭਾਈਚਾਰਿਆਂ ਵਿੱਚ ਜਾਂਚ ਦੀ ਉਪਲਬਧਤਾ ਦੀ ਘਾਟ ਬਾਰੇ ਵਿਸ਼ੇਸ਼ ਤੌਰ ‘ਤੇ ਚਾਨਣਾ ਪਾਇਆ।

ਹਵਾਲੇ 

ਜ਼ਿੰਦਾ ਲੋਕ